Visit Site
Recommended byColombia
విరాట్ కెప్టెన్‌గా వ్యవహరిస్తున్నప్పటికీ.. కీలక సమయాల్లో ధోనీ సలహాలను తీసుకుంటాడనే సంగతి తెలిసిందే. ఫీల్డింగ్ సెట్ చేయడంలో, బౌలర్లను సమర్థవంతంగా వాడుకోవడంలో మహీ తర్వాతే ఎవరైనా. అలాంటి ధోనీ మంచి కెప్టెన్ ఎలా ఉండాలనే విషయమై స్పందించాడు.
మంచి కెప్టెన్ వ్యక్తిగతంగా ఆటగాళ్లను అర్థం చేసుకోవాలి. వారి బలాలను, బలహీనతలు తెలియకపోతే వారికి తగిన సలహా ఇవ్వలేమని ధోనీ చెప్పాడు. జట్టుతో కలిసి ఆడే విషయంలో, వ్యక్తిగతంగా ఇతర ఆటగాళ్లు మెరుగ్గా రాణించేలా సాయం చేయడం ముఖ్యమని మహీ అభిప్రాయపడ్డాడు.
కెప్టెన్‌గా కంటే సాధారణ ఆటగాడిగా ఉండటం ముఖ్యమన్న ధోనీ.. ఆటగాడిగా ఎదుర్కొన్న సమస్యలే కెప్టెన్‌గా ఇతర ఆటగాళ్లు ఎలా ఫీలవుతున్నారో తెలుసుకోవడానికి ఉపయోగపడతాయని తనదైన శైలిలో చెప్పాడు. ఎలా ఉండాలి, ఎలా ఉండొద్దనే విషయాలను దిగ్గజ క్రికెటర్ల నుంచి నేర్చుకున్నానని ధోనీ చెప్పాడు. సచిన్, ద్రవిడ్, గంగూలీ, లక్ష్మణ్, సెహ్వాగ్, జహీర్, యువీ, భజ్జీ, కోహ్లిల నుంచి తానెంతో నేర్చుకున్నానని మహీ తెలిపాడు. కోహ్లి కెప్టెన్సీ గురించి ప్రశ్నించగా.. హీ ఈజ్ వెరీ గుడ్ అంటూ సింపుల్‌గా బదులిచ్చాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.